EkBass/fiwiki-20250220-pages-articles huggingface dataset:
Ussurinluumu

Ussurinluumu (Prunus ussuriensis) on luontaisesti Kaukoidässä kasvava kausivihanta tuomien sukuun kuuluva lehtipuu. Se on vuosisatojen ajan viljelty luumulaji, jonka tarkasta alkuperästä ei kuitenkaan ole varmuutta. Laji muistuttaa ulkonäöltään japaninluumua (Prunus salicina) ja voi olla sen alalaji tai muunnos.. == Kuvaus == Ussurinluumu on pieni puu tai pensas, joka on tyypillisesti 2-3 metriä korkea, mutta se voi kasvaa jopa 5,5 metrin mittaiseksi. Keväällä, lehtien puhkeamisen yhteydessä, se kukkii pienillä, valkoisilla kukin, minkä jälkeen syyskuussa kehittyy kellanvihreitä tai kevyesti punertavia hedelmiä, joiden koko vaihtelee 4–7 cm. == Levinneisyys ja elinympäristö == Luonnossa ussurinluumua ei tunneta laajalti, mutta sitä on viljelty jo pitkään erityisesti Ussurin alueella ja Yalu-joen laaksossa. Kasvi onkin vakiinnuttanut asemansa alueen vanhojen asuinpaikkojen liepeillä, missä se saattaa esiintyä villintyneenä. == Viljely == Ussurinluumu on erittäin kylmänkestävä laji, joka on raportoidusti talvehtinut Venäjällä menestyksekkäästi jopa Irkutskin tasangon ja Baikaljärven ankarissa oloissa. Suomessa viljelykokemuksia on vielä vähän, mutta lajin potentiaalia on testattu muun muassa Mustilan alueella. Kasvin menestyminen Suomessa edellyttää kuitenkin sopivia viljelyolosuhteita: se viihtyy parhaiten aurinkoisessa, ravinteikkaassa ja kalkkipitoisessa maassa, jossa on riittävä kosteuden saanti. Koska laji herää varhain keväällä, sen istutuskohteena sopivat erityisesti pohjoisrinteet tai alueet, jotka eivät lämpeä liian aikaisin. == Hyödyntäminen == Ussurinluumun hedelmät ovat syötäviä – niitä voi nauttia sekä tuoreena että kypsennettynä. Hedelmät voivat vaihdella happamasta makeaan, ja niiden sisällä on suuri siemen. Kuten muillakin Prunus-suvun lajeilla, siemenissä on amygladiinia ja prunasiinia, jotka voivat hajoamalla muodostaa sinihappoa. Lisäksi ussurinluumua on käytetty perusrunkona, kun kehitetään uusia, kylmälle alttiita luumulajikkeita, sekä osana risteytyskokeiluja talvenkestävien hybridiluumujen parissa. ==Lähteet== ==Aiheesta muualla== * http://www.mustila.fi/kasvit/prunus_ussuriensis_ussurinluumu Arboretum Mustila: Prunus ussuriensis - ussurinluumu] Luokka:Tuomet Luokka:Hedelmät
Jalen Carter

Jalen Da'Quan Carter (s. 4. huhtikuuta 2001 Apoka, Florida, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on sisempi puolustuksen linjamies Carter edustaa NFL-joukkue Philadelphia Eaglesia. Ennen NFL-uraansa hän pelasi Georgian yliopiston joukkueessa. Eagles varasi hänet ensimmäisellä kierroksella yhdeksännellä varausvuorolla vuoden 2023 NFL:n varaustilaisuudessa. https://www.pro-football- reference.com/players/C/CartJa05.htm Toukokuussa 2023 Carter teki Eaglesin kanssa nelivuotisen ja yhteensä 21,8 miljoonan dollarin arvoisen tulokassopimuksen. https://www.nfl.com/news/eagles-jalen-carter-agree-to- terms-on-rookie-deal-dt-is-first-2023-first-round-p Kaudella 2024 Carter kuului Eaglesin joukkueeseen, kun Eagles voitti Super Bowl LIX:n. Hänet valittiin samalla kaudella myös Pro Bowl-tähdistöotteluun. Carter on pelanut 32 NFL:n runkosarjan ottelua. Näissä otteluissa hänellä on yhteensä 75 taklausta, 25 iskua pelinrakentajaan, 10,5 pelinrakentajan säkitystä, kuusi puolustettua heittoa, neljä aiheutettua rähmäystä, yksi rähmäyksen palautus, 42 rähmäyksen palautuksella edettyä jaardia ja yksi rähmäyksen palautuksella tehty touchdownia. Carter on pelannut viisi NFL:n pudotuspelien ottelua. Näissä otteluissa hänellä on yhteensä 11 taklausta, seitsemän iskua pelinrakentajaan, kaksi pelinrakentajan säkitystä, kolme puolustettua heittoa ja yksi aiheutettu rähmäys. Tilastot päivitetty kauden 2024 jälkeen. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 2001 syntyneet Luokka:Elävät henkilöt
Bugeseran kansainvälinen lentoasema

Bugeseran kansainvälinen lentoasema on rakenteilla oleva kansainvälinen lentoasema Bugeseran alueella Ruandassa. Lentoasema on ollut rakenteilla vuodesta 2017, ja sen on määrä valmistua 2027. Uusi lentoasema sijaitsee linnuntietä noin 25 kilometriä ja tietä pitkin noin 40 km Ruandan pääkaupungista Kigalista kaakkoon. Kaupunkia palvelee nykyisin Kigalin kansainvälinen lentoasema. Uutta lentoasemaa on kutsuttu Ruandan suurimmaksi infrastruktuurihankkeeksi, ja jotkut ruandalaiset tahot ovat ilmoittaneet, että siitä tulee Afrikan ympäristöystävällisin lentoasema. Projekti on viivästynyt useita kertoja. == Historia == Kigalin vanha lentoasema sijaitsee lähempänä keskustaa, mutta paikassa, jossa sitä olisi hyvin vaikea laajentaa. Sen takia Ruandan valtio on halunnut rakentaa kauemmas kokonaan uuden suuren kansainvälisen lentoaseman, jonka kautta kulkisi miljoonia matkustajia vuosittain. Huhtikuussa 2013 Ruandan hallitus suunnitteli antavansa projektin pääkaupungin uuden lentoaseman rakentamisen kiinalaiselle China State Construction Engineering Corporationille. Kiinalaisyhtiö kuitenkin vetäytyi projektista myöhemmin. Uuden lentoaseman ensimmäisen vaiheen rakennustöiden oli tarkoitus alkaa samana vuonna ja valmistua 2017. Valtio hankki maat lentoasemaa varten noin 2 000 maanomistajalta. Lentoaseman oli alussa tarkoitus maksaa 650 miljoonaa Yhdysvaltain dollaria, mutta hinta on sittemmin kasvanut merkittävästi. Ruandan valtion oli tarkoitus rahoittaa se kokonaan. Rakennustöiden aloittaminen kuitenkin viivästyi muun muassa siksi, että alueella asui vielä parituhatta kotitaloutta, joista osa oli riitauttanut poismuutosta saamaansa korvauksen. Elokuussa 2016 Ruanda solmi portugalilaisen Mota Engil Engenharia e Construcao African kanssa sopimuksen lentoaseman rakentamisesta, rahoittamisesta ja ylläpitämisestä 25 vuodeksi. Lentoasemaa varten perustettiin Bugesera Airport Company (BAC) -yhteisyritys, josta 75% omistaa Mota Engil ja 25% ruandalainen Aviation Travel and Logistics Holding Limited. Rahoitus jakautui osuuksien mukaan. Rakennustyöt alkoivat viimein elokuussa 2017. Valmistumisaikataulu on viivästynyt toistuvasti. Rakennustyöt keskeytettiin osittain keväällä 2019, koska lentoaseman tiloja haluttiin suunnitella uudelleen. Muun muassa lentoaseman aiottua kapasiteettia kasvatettiin. Joulukuussa 2019 Qatar Airways teki Ruandan kanssa sopimuksen, jossa se osti 60% lentoasemasta. Rakennustyöt jatkuivat hitaammin Koronaviruspandemian takia vuonna 2020. Rakennustöiden on tarkoitus valmistua vuonna 2027 ja toiminnan alkaa vuoteen 2028 mennessä. == Tilat == Lentoasemalle tulee yksi 4 200 metriä pitkä päällystetty kiitotie. Lentoaseman terminaali tulee olemaan lattiapinta-alaltaan 130 000 neliömetriä. Sen kautta voi kulkea kahdeksan miljoonaa matkustajaa vuodessa, ja tulevaisuudessa määrä voidaan kasvattaa 14 miljoonaan. Lentoasemalle tulee myös rahtiterminaali, jonka kautta voi kulkea 150 000 tonnia rahtia vuodessa. == Lähteet == == Aiheesta muualla == Luokka:Ruandan lentoasemat
Parentifikaatio

Parentifikaatio tarkoittaa perheen sisällä tapahtuvaa lapsen ja vanhemman roolien vääristymistä, jossa lapsi omaksuu vanhemman rooleja tai vastuita. Parentifikaatiosta on kyse esimerkiksi silloin, kun lapsi joutuu hoitaa perheen raha-asiat tai on vastuussa perheenjäsenten terveydestä. Parentifikaatiosta käytetään myös nimitystä "Eldest Daughter Syndrome", joka viittaa siihen, että usein perheen vanhin tytär joutuu kantaa vastuuta perheenjäsenten hyvinvoinnista. == Vaikutukset == Parentifikaatio on lapsen kehitykselle haitallista. Parentifikaatio voi aiheuttaa mielenterveyteen, tunne-elämään ja sosiaalisiin suhteisiin liittyviä ongelmia. Parentifikaation uhriksi joutuneet lapset voivat kokea aikuisena, että heillä ei ollut kunnollista lapsuutta. Parentifikaatio on merkittävä ennustaja masokistisen ja narsistisen persoonallisuuden kehittymiselle. Liian varhaisen vastuunoton seurauksena voi syntyä lunastajaidentiteetti itsensä uhraamalla ja armottomuus heikkoutta kohtaan. == Viitteet ==
Häkinvaara

Häkinvaara on Hirvaalla, Rovaniemellä sijaitseva vaara ja asuinalue, noin kymmenen kilometriä Rovaniemen keskustasta lounaaseen päin. Vaaran korkein kohta on noin 125 metriä merenpinnasta, ja sen päältä avautuu näkymä Alakemijoen jokilaaksoon. Häkinvaaraan on valmistumassa hirsirakenteinen päiväkoti. Häkinvaaran alueen halki kulkee vielä toistaiseksi Valtatie 4 sekä Häkinvaarassa on myös risteysalue Valtatie 4 ja Seututie 933 kanssa. Alueelle on kaavoitettu yli 100 omakotitonttia ja Valtatie 4 on tulevaisuudessa siirtymässä Häkinvaaran kohdalta sen pohjoispuolelle muutaman kilometrin päähän Kalliovaaran ja rautatien väliin kulkevaksi. == Lähteet == Luokka:Rovaniemen vaarat
Hopea-airokala

Hopea-airokala (Agrostichthys parkeri) on airokaloihin kuuluva kalalaji. Lajia tavataan syvistä vesistä eteläisen pallonpuoliskon lämpimistä ja lauhkeista valtameristä. ==Koko ja ulkonäkö== Hopea-airokala voi suurimmillaan kasvaa noin 300 cm pitkäksi. Laji on ruumiinrakenteeltaan hyvin pitkä ja nauhamainen. Selkäevä on pitkä ja muutamat sen ensimmäisistä ruodoista ovat pidentyneet. Kalan rintaevät ovat pienet ja pyrstöevä muodostuu kahdesta ruodosta. Hoepa- airokalan silmät ovat suuret ja suu pienehkö. Lajilla on mahdollisesti heikko sähköelin ja se voi kyetä irrottamaan pyrstönsä eli kyetä autotomiaan. Kalan ruumis on hopeanharmaa ja selkäevä on punertava. ==Levinneisyys ja elintavat== Hopea-airokalan tarkka levinneisyysalue ei ole tiedossa, koska siitä tunnetaan vain seitsemän havaintoa. Lajia on tavattu erityisesti Uuden-Seelannin ja Australian ympärillä, mutta myös Etelä-Afrikan, Argentiinan ja Chilen lähistöltä. Laji on avomeren kala, joka liikkuu useimmiten 500–1 000 metrin syvyydessä. ==Lähteet== Luokka:Kiiltolahnakalat
Jouko Gripin patsas

Jouko Gripin patsas patsas on Anitta Toivion vuonna 2004 tekemä pienoispatsas Pälkäneellä Jouko Gripin kunniaksi. Patsas oli ensin urheilukentän vieressä mutta se siirrettiin Kostia-areenan eteen. Teos on on osa teossarjaa Liikkeellä.Matti Kuusela pyöräili Pälkäneelle ja kohtasi urheilukentällä lapsuuden trauman – retki osoitti, että Pälkäne opettaa enemmän kuin koko muu Pirkanmaa yhteensä; Aamulehti 25.7.2020Liikkeellä Pälkäne; Pirkanmaanpatsaat.fi; Tampereen taidemuseo Grip on vuonna 1949 syntynyt pälkäneläinen etenkin hiihtolajeissa menestynyt vammaisurheilija, joka valittiin kansainvälisen paralympiakomitean Paralympic Hall of Fameen Torinossa 2006. == Lähteet == Luokka:Pälkäne
DeVonta Smith

DeVonta Smith (s. 14. marraskuuta 1998 Amite City, Louisiana, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Smith edustaa NFL-joukkue Philadelphia Eaglesia. Ennen NFL- uraansa hän pelasi Alabaman yliopiston joukkueessa. Eagles varasi hänet ensimmäisellä kierroksella kymmenennellä varausvuorolla vuoden 2021 NFL:n varaustilaisuudessa. https://www.pro-football- reference.com/players/S/SmitDe07.htm Kesäkuussa 2021 Smith teki Eaglesin kanssa nelivuotisen ja yhteensä 20,1 miljoonan dollarin arvoisen tulokassopimuksen. https://www.nbcsportsphiladelphia.com/nfl/philadelphia- eagles/eagles-sign-devonta-smith-three-other-draft-picks-to-rookie- deals/183957/ Huhtikuussa 2024 Smith teki Eaglesin kanssa kolmivuotisen ja yhteensä 75 miljoonan dollarin arvoisen jatkosopimuksen. https://www.nfl.com/news/eagles-sign-wr-devonta-smith-to-three- year-75-million-extension Kaudella 2024 Smith kuului Eaglesin joukkueeseen, kun Eagles voitti Super Bowl LIX:n. Smith on pelannut 63 NFL:n runkosarjan ottelua. Näissä otteluissa hänellä on 308 kiinniottoa, 4 011 kiinniottojaardia ja 27 kiinniotolla tehtyä touchdownia. Hän on edennyt juoksemalla yhden jaardin ja rähmännyt pallon kolme kertaa. Smith on pelannut yhdeksän NFL:n pudotuspelien ottelua. Näissä otteluissa hänellä on 43 kiinniottoa, 595 kiinniottojaardia ja kaksi kiinniotolla tehtyä touchdownia. Uran tilastot päivitetty kauden 2024 jälkeen. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 1998 syntyneet Luokka:Elävät henkilöt
Chabelleyn lentokenttä

Chabelleyn lentokenttä on sotilaslentokenttä Chabelleyssä Djiboutissa. Se toimii Yhdysvaltojen sotilastukikohtana. Yhdysvalloille on Djiboutissa myös suuri Camp Lemonnierin tukikohta, joka toimii Amboulin kansainvälisen lentoaseman yhteydessä. == Lentokenttä ja tukikohta == Chabelleyn lentokenttä on pieni lentokenttä, joka sijaitsee aavikolla noin 12 kilometriä Djiboutin kaupungin keskustasta lounaaseen. Kentällä on yksi noin 2,5 km pitkä asfaltioitu kiitotie ja Yhdysvaltojen rakentamia hangaareita, henkilöstötiloja sekä muita tiloja. Alue on hyvin suojattu aidalla, ympärystiellä ja turvajärjestelmillä, jotka amerikkalaiset rakensivat. == Historia == Chabelleyn lentokenttä oli pitkään Ranskan ja sen Muukalaislegioonan palveluksessa. Kenttä oli vaatimaton, lähinnä kiitotie ja pieni asemataso. Yhdysvaltalaisjoukot käytti Chabelleyn lentokenttää harjoituksiin ainakin vuonna 2008, ja vuonna 2011 kentän lentokäyttöä alettiin suunnitella. Yhdysvallat siirsi miehittämättömät ilma-aluksensa Camp Lemonnierista Chabelleyhin vuonna 2013. Djiboutin viranomiset pyysivät siirtoa, koska olivat huolissaan droonien turvallisuudesta ruuhkaisessa ilmatilassa useiden onnettomuuksien jälkeen, ja halusivat siirtää droonitoiminnan syrjäisemmälle lentokentälle. Helmikuussa 2013 Pentagon pyysi Yhdysvaltain kongressilta rahoitusta ”minimaalisille tiloille, jotka ovat tarpeellisia väliaikaisiin operaatioihin” Chabelleyssä. Vuoden 2013 aikana Yhdysvallat laajensi Chabelleyn pientä lentopaikkaa soveltumaan drooneille, jotka siirrettiin sinne syksyllä 2013. Toukokuussa 2014 Yhdysvallat sopi Djiboutin kanssa tukikohdan pidempiaikaisesta käytöstä. Tukikohtaa on laajennettu myöhemminkin. Chambelleyn on sanottu olevan Yhdysvaltojen niin kutsutun droonisodan tärkeä tukikohta. Tukikohdasta on kerrottu julkisuuteen vähän tietoa, ja sen toimintaa on salattu. Lentotoiminta Chabelleystä on syrjäisyytensä ansiosta huomattavasti salaisempaa kuin toiminta kansainväliseltä lentoasemalta. Sinne on ollut sijoitettuna todennäköisesti MQ-1 Predator- ja MQ-9 Reaper -drooneja. Toiminta on sisältänyt ilmeisesti Yhdysvaltojen Joint Special Forces Command -erikoisjoukkojohtoportaan ja keskustiedustelupalvelu CIA:n johtamia salaisia operaatioita. Drooneja on käytetty tiedusteluun, valvontaan ja ”terrorisminvastaisiin” ilmaiskuihin ainakin Somaliassa ja Jemenissä. == Lähteet == Luokka:Djiboutin lentoasemat
Belle

Belle voi tarkoittaa: *Belle, etunimi *Camilla Belle (s. 1986), yhdysvaltalainen elokuvanäyttelijä *David Belle (s. 1973), ranskalainen parkour-lajin luoja ja näyttelijä *Belle (2013), brittiläinen elokuva *Belle (2021), japanilainen anime-elokuva
Toivo Salosen patsas

Toivo Salosen patsas patsas on Anitta Toivion vuonna 2004 tekemä pienoispatsas Pälkäneellä pikaluistelija Toivo Salosen kunniaksi. Patsas oli ensin urheilukentän vieressä mutta se siirrettiin Kostia-areenan eteen. Teos on on osa teossarjaa Liikkeellä.Matti Kuusela pyöräili Pälkäneelle ja kohtasi urheilukentällä lapsuuden trauman – retki osoitti, että Pälkäne opettaa enemmän kuin koko muu Pirkanmaa yhteensä; Aamulehti 25.7.2020Liikkeellä Pälkäne; Pirkanmaanpatsaat.fi; Tampereen taidemuseo Salonen (1933 – 2019Kuolinilmoitus, Kaleva 17.11.2019, s. 46) oli muun muassa olympiapronssimitalisti. == Lähteet == Luokka:Pälkäne
Väinö Sipilän patsas

Väinö Sipilän patsas patsas on Anitta Toivion vuonna 2004 tekemä pienoispatsas Pälkäneellä kestävyysjuoksija Väinö Sipilän kunniaksi. Patsas oli ensin urheilukentän vieressä mutta se siirrettiin Kostia-areenan eteen. Teos on on osa teossarjaa Liikkeellä.Matti Kuusela pyöräili Pälkäneelle ja kohtasi urheilukentällä lapsuuden trauman – retki osoitti, että Pälkäne opettaa enemmän kuin koko muu Pirkanmaa yhteensä; Aamulehti 25.7.2020Liikkeellä Pälkäne; Pirkanmaanpatsaat.fi; Tampereen taidemuseo Sipilä oli muun muassa 20 000 m:n ja 30 000 m:n maailmanennätysjuoksija == Lähteet == Luokka:Pälkäne
Al-Mulk

Al-Mulk (, ) on Koraanin 67. suura ja luokitellaan mekkalaiseksi.Hämeen- Anttila 2008, s. 186 Se sisältää 30 jaetta.Koraani, 1995; Koraani, 1942 Suura on saanut nimensä ensimmäisessä jakeessa olevasta sanasta. == Sisältö == Suura kertoo ensin Jumalan tunnusmerkeistä luonnosta ja sen jälkeen sisältää polemiikkia uskottomia vastaan ja kertoo tuomiopäivänä odottavasta palkkiosta ja rangaistuksesta. * Jakeet 1–3 ylistävät Jumalan mahtia ja esittävät hänen tunnusmerkkejään luonnossa. Toistensa päällä lepää seitsemän taivasta. Alin taivas on koristettu tähdillä, jotka on asetettu ajamaan saatanat pois. Jumalan luomistyössä ei ole virheitä. Jaakko Hämeen-Anttilan mukaan saatanoilla tarkoitetaan tässä ihmisiä salakuuntelevia jinnejä. * Jakeet 6–11 kertovat, että uskottomat saavat rangaistuksensa Helvetissä. Helvetin asukkaat kirotaan. * Jakeet 12–24 kertovat, että uskovia odottaa kuoleman jälkeen palkka. Rohkaisun sanoja uskoville. * Jakeet 25–30 varoittavat tuomiopäivästä, jolloin uskottomia odottaa tuskallinen rangaistus. == Katso myös == * Luettelo Koraanin suurista == Lähteet == * * * === Viitteet === Luokka:Suurat
Itsesääli

Itsesääli on tila, jossa ihminen kokee itsensä passiivisena kohteena, jolle tapahtuu jatkuvasti ikäviä asioita. Hetkellinen itsesääli voi olla luonnollinen reaktio vastoinkäymisiin, mutta pitkittyneenä se voi muuttua haitalliseksi tunnetilaksi. == Ilmeneminen ja vaikutukset == Itsesäälistä kärsivä ihminen saattaa torjua muiden tarjoaman avun ja myötätunnon, sillä ei koe ansaitsevansa sitä. Tyypillistä on myös itseensä käpertyminen ja kokemus siitä, että kukaan muu ei voi ymmärtää omaa tilannetta. Pitkittyessään itsesääli voi johtaa sosiaaliseen eristäytymiseen, kun ihminen torjuu tarjotun avun ja tuen. Itsesäälin taustalla voi olla varhaisen lapsuuden turvaton kiintymyssuhde tai ongelmat vihanhallinnassa. Myös neuroottinen persoonallisuuus voi altistaa itsesäälille. == Hoito == Itsesäälistä eroon pääsemiseksi on tärkeää ensin tunnistaa ongelma ja tarkastella omaa käyttäytymistään neutraalisti. Huomion kohdentaminen muihin ihmisiin ja muiden auttaminen voivat auttaa asettamaan omat ongelmat mittasuhteisiin. Tarvittaessa on suositeltavaa hakea ammattiapua. == Katso myös == * Itsetunto – käsitys omasta arvosta * Masennus – psyykkinen häiriö, johon voi liittyä itsesäälin tunteita * Resilienssi – psyykkinen palautumiskyky == Lähteet == Luokka:Tunteet
Succès Masra

Succès Masra (s. 30. syyskuuta 1983) on tšadilainen ekonomisti ja poliitikko, joka toimi maan pääministerinä vuoden 2024 alussa ja oli ehdokkaana vuoden 2024 presidentinvaaaleissa. Masra suoritti tohtorin tutkinnon taloustieteessä Paris 1 Panthéon-Sorbonnen yliopistosta. Hän on suorittanut myös johtamisen opintoja Lillen katolisessa yliopistossa, Harvard Kennedy School of Governmentissa ja Oxfordin yliopistossa. Ennen poliittista uraansa hän työskenteli johtavana ekonomistina Afrikan kehityspankissa (AfDB) ja vanhempana konsulttina Ernst & Young Global Limitedissä ja BNP Paribas Bank Groupissa. 30\. lokakuuta 2023 asti Masra oli näkyvä presidentti Mahamat Débyn vastustaja. Hänen henkeään uhattiin useasti, ja vuoden 2022 lopulla hän pakeni Yhdysvaltoihin, jossa hän asui noin vuoden. Hänen poliittisen puolueensa "Les Transformateurs" hyväksyminen oli pitkä prosessi. Vuoden 2022 lopulla puolueen toiminta keskeytettiin useiden kuukausien ajan mellakoiden yllyttämisen vuoksi. Déby antoi hänestä kansainvälisen pidätysmääräyksen kesäkuussa 2023, jossa hän syytti Masraa kapinasta ja kansallisen turvallisuuden uhkaamisesta. Pitkien neuvottelujen jälkeen Masra palasi Tšadiin marraskuussa 2023. Masralla on suuri tuki poliittisen eliitin keskuudessa sekä Yhdysvalloissa että Ranskassa. Hän tuki Débyn MPS-puoluetta 17. joulukuuta 2023 pidetyssä kansanäänestyksessä uudesta perustuslaista, joka sallisi väliaikaisen presidentin Débyn asettua ehdokkaaksi tulevissa presidentinvaaleissa. Kiitokseksi tuesta Deby nimitti hänet pääministeriksi 1. tammikuuta 2024, ja hänen puolueensa pääsi hallitukseen. Hänen hallituksensa, hän mukaan lukien, erosi 22. toukokuuta 2024, kun Masra sai vain 18 prosenttia äänistä 6. toukokuuta pidetyissä presidentinvaaleissa. Masra väitti, että vaalituloksia oli manipuloitu ja että hän itse oli saanut yli 50 prosenttia äänistä, mutta hänen kanteluaan ei tutkittu. == Lähteet == Luokka:Tšadin pääministerit
South Sudan Broadcasting Corporation

South Sudan Broadcasting Corporation (lyh. SSBC) on Etelä-Sudanin kansallinen yleisradioyhtiö. Yhtiö perustettiin vuonna 2013 ja on maan parlamentin alainen organisaatio. SSBS:n kotipaikka on Juba. Yhtiö rahoitetaan pääosin budjettivaroin, joskin asetuksen mukaan pyrkimyksenä on ollut siirtyä yhdistelmään kansalaisilta perittäviä mediamaksuja, valtiontukia, mainosrahoitusta ja erilaisia tukia. Esimerkiksi Japani, Kiina ja Unesco ovat tukeneet yleiradioyhtiön laitehankintoja ja lähetysasemien uusimisia. Valtionyhtiö ylläpitää maan ainoaa televisiokanavaa (SSBC TV) ja löyhästi South Sudan Radio -nimikkeen alle kytkeytyvää radioasemien verkkoa. Radioviestinnän saralla SSBC on yksi useista toimijoista, muita ovat esimerkiksi Radio Miraya, Eye Radio ja Capital FM. Televisiolähetykset pitävät sisällään uutisia, ajankohtaisohjelmia, musiikkia ja viihdettä, mutta lähetykset ovat käytännössä vain vähemmistön saavutettavissa. SSBC:n televisiokanavaa välitetään VHF/UHF-analogialähetyksinä. Lisäksi radio- ja televisiolähetyksiä jaetaan muutaman viestintäsatelliitin ja joidenkin streamingpalvelujen kautta, jotka mahdollistavat lähetysten seuraamisen myös ulkomailla. Vuonna 2013 annetun viestintälain mukaan SSBC olisi poliittisesti ja taloudellisesti riippumaton hallituksen määräysvallasta. Tosiasiallisesti South Sudan Broadcasting Corporation ei ole toiminnassaan lainkaan journalistisesti vapaa, vaan maan hallitseva poliittinen ryhmittymä eli Sudanin kansanvapautusliike (SPLM) käyttää SSBC:n kanavia näkökantojensa esittämiseen. Toimittajia ja joukkoviestimiä on avoimesti varoitettu julkituomasta opposition kantoja. ==Lähteet== ==Aiheesta muualla== * SSBC TV -suoratoistopalvelu (elahmad.com) Luokka:Julkisen palvelun mediayhtiöt Luokka:Etelä-Sudanin talous
Allamaye Halina

Allamaye Halina (s. 1967) on tšadilainen diplomaatti ja poliitikko, joka toimii maan pääministerinä toukokuusta 2024 alkaen. Sitä ennen hän oli Tsadin Kiinan-suurlähettiläs. Halina syntyi Mayo-Kebbi Estin maakunnassa Etelä- Tšadissa tammikuussa 1967. Hän on suorittanut kandidaatin tutkinnon historiasta ja maantiedosta N'Djamenan yliopistosta ja kansainvälisten suhteiden maisterin tutkinto Kamerunin kansainvälisten suhteiden instituutissa. Halina on toiminut sekä isä Idriss Débyn että poika Mahamat Débyn presidentinhalllinnossa yhteensä 13 vuoden ajan. Halinan ensimmäinen hallitus erosi vuoden 2025 alussa, mutta presidentti nimitti Halinan johtamaan myös uutta hallitusta. == Lähteet == Luokka:Tšadin pääministerit Luokka:Vuonna 1967 syntyneet Luokka:Elävät henkilöt
Supermarsu ja suuri huijaus

Supermarsu ja suuri huijaus on Joona Tenan ohjaama suomalainen lastenelokuva, joka tulee ensi-iltaan joulukuussa 2025. Elokuvan ovat käsikirjoittaneet Paula Noronen ja Joona Tena. Emilia on saanut lemmikkimarsun puremasta kyvyn muuttua Supermarsuksi, pörröiseksi sankariksi, jonka tehtävänä on auttaa eläimiä. Mutta mitä tapahtuu, kun supervoimien lähteenä oleva juomapullo päätyy vääriin käsiin? Elokuvan lapsipääosia näyttelevät Siiri Virtanen, Olavi Lahti, Albert Oksala ja Eelis Sainio. Aikuisten päärooleissa ovat Tommi Korpela, Kari Hietalahti, Essi Hellén, Eero Ritala, Nicklas Pohjola, Petteri Pennilä ja Esko Salminen . Elokuva perustuu Paula Norosen Supermarsu-kirjoihin. Supermarsu ja suuri huijaus on kolmas Supermarsu-elokuva. Elokuvan on tuottanut Marko Talli Yellow Film & TV:stä ja sen levittää elokuvateattereihin SF Studios. ==Lähteet== Luokka:Tulevat elokuvat Luokka:Vuoden 2025 suomalaiset elokuvat ==Aiheesta muualla== * Supermarsu ja suuri huijaus -eloluvan teasertraileri Youtubessa. Luokka:Joona Tenan ohjaamat elokuvat
Saleh Kebzabo

Saleh Kebzabo (s. 27. maaliskuuta 1947) on tšadilainen toimittaja ja poliitikko, joka toimi maan pääministerinä 2022–2024. Hän oli sitä ennen ollut neljä kertaa ehdokkaana presidentiksi. Saleh Kebzabo syntyi Léréssä Tšadin lounaisosassa vuonna 1947. Hän suoritti perusopintonsa Kamerunissa ja opiskeli journalismia Ranskassa. Sitten hän työskenteli Chadian Press Agencyssä ja yhteistyössä Jeune Afriquen ja Demain l'Afriquen toimituksen kanssa. Hän oli mukana pesrustamassa tsaadin ensimmäistä sanomalehteä N'Djaména Hebdo. Kebzabo astui politiikkaan UNDR-puolueen (Kansallinen demokratian ja uudistamisen liitto) riveissä ja nousi sen puheenjohtajaksi sekä Tšadin kansalliskokouksen varajäseneksi. Hänellä oli useita ministerinvirkoja Idriss Débyn presidenttikaudella vuosina 1993–2001. Kebzabo osallistui presidentinvaaleihin Débyn vastaehdokkaana vuosina 1996, 2001, 2006, 2016 ja aluksi myös 2021, jolloin hän kuitenkin vetäytyi ehdokkuudestaan. Presidentti Idriss Débyn kuoleman jälkeen huhtikuussa 2021 hänen poikansa Mahamat Déby nousi valtaan armeijan tuella. Suostumalla pääministeriksi Saleh Kebzabo tunnusti armeijan muodostaman siirtymäkauden sotilasneuvoston auktoriteetin. Sotilasneuvosto perusti komitean järjestämään siviilivaltaan siirtymistä. Saleh Kebzabo nimitettiin tämän komitean varapuheenjohtajaksi. Siirtymäkauden pääministerinä Kebzabo ilmoitti erostaan uuden perustuslain valmiistuttua. == Lähteet == Luokka:Tšadin pääministerit Luokka:Vuonna 1947 syntyneet Luokka:Elävät henkilöt
Riddarhyttan

Riddarhyttan on taajama Skinnskattebergin kunnassa Västmanlandin läänissä samannimisessä historiallisessa maakunnassa Ruotsissa. Taajamassa oli 245 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Skinnskattebergin kunta
Johan Jönson

Johan Jönson (s. 1966) on ruotsalainen runoilija. Hänen esikoisteoksensa Som samplingsdikter ilmestyi vuonna 1992. Jönson on kotoisin Sundsvallista ja asuu Tukholmassa. ==Teoksia== * Som samplingsdikter (1992) * I krigsmaskinen (2002) * Monomtrl (2005) * Collobert Orbital (2006) * Restaktivitet (2007) * Efter arbetsschema (2008) * Livdikt (2010) * med. bort. in (2012) * mot. vidare. mot (2014) * dit. dit. hään (2016) * Marginalia/Xterminalia (2019) * PropneisiS (2021) * Nollamorfa (2023) ==Lähteet== ==Aiheesta muualla== Luokka:Ruotsalaiset runoilijat Luokka:Vuonna 1966 syntyneet Luokka:Elävät henkilöt
Jönsson

Jönsson tai Jönson on seuraavien ruotsalaisten henkilöiden sukunimi: * Emil Jönsson (s. 1985), maastohiihtäjä * Gabriel Jönsson (1892–1984), kirjailija ja runoilija * Gunnar Jönsson (1905–1982), maallikkosaarnaaja * Henrik Jönsson, libertaristinen tubettaja * Jan Jönsson (s. 1960), jalkapalloilija ja jalkapallovalmentaja * Johan Jönson (s. 1966), runoilija * Jörgen Jönsson (s. 1972), jääkiekkoilija * Kenny Jönsson (s. 1974), jääkiekkoilija * Reidar Jönsson (s. 1944), kirjailija
Rydsgård

Rydsgård on taajama Skurupin kunnassa Skånen läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 1 521 asukasta. ==Kuvia== Rydsgårdsskolan.jpg|Koulu Rydsgårds Arena.jpg|Urheiluhalli ==Lähteet== ==Aiheesta muualla== Luokka:Skurupin kunta Luokka:Ruotsin taajamat
Skivarp

Skivarp on taajama Skurupin kunnassa Skånen läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 1 397 asukasta. ==Lähteet== ==Aiheesta muualla== Luokka:Skurupin kunta Luokka:Ruotsin taajamat
Abbekås

Abbekås on taajama Skurupin kunnassa Skånen läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 841 asukasta. ==Lähteet== ==Aiheesta muualla== Luokka:Skurupin kunta Luokka:Ruotsin taajamat
Adze

Adze on Ghanassa ja Togossa asuvien ewejen kansanuskossa esiintyvä olento, joka liikkuu hyttysen, koppakuoriaisen tai jonkin muun hyönteisen hahmossa ja imee nukkuvien ihmisten verta, minkä seurauksena he sairastuvat tai kuolevat. Eräiden tulkintojen mukaan adzen myytti on syntynyt selittämään malariaa ja varoittamaan hyttysenpuremista. Adze voi ottaa myös ihmisen hahmon, jolloin se tuottaa läheisilleen epäonnea. Adzen ajatellaan aiheuttavan muun muassa kateutta, masennusta ja hedelmättömyyttä. Adzelta ei voi suojautua, mutta sen voi pakottaa ulos ihmiskehosta ja yrittää tappaa. Tämä on kuitenkin vaarallista. Kristinuskon saapumisen jälkeen myös rukoilua on tarjottu avuksi adzen karkottamiseen. ==Lähteet== Luokka:Afrikkalainen mytologia Luokka:Vampyyrit Luokka:Ghanalainen kulttuuri Luokka:Togolainen kulttuuri
Forum cuppedinis

Forum cuppedinis (lat., ”Herkkutori”) oli forum antiikin Rooman kaupungissa Italiassa. Siellä myytiin sen nimen mukaisesti erilaisia herkkuja (cuppedia). Forum sijaitsi Sacra vian ja Argiletumin välissä. Myöhemmin se, samoin kuin alueen monet muut pienet markkinapaikat, liitettiin osaksi Fulvius Nobiliorin vuonna 179 eaa. rakennuttamaa Macellumia. Symmachus kutsuu paikkaa nimellä Forum cupedinarium.Symmachus: Kirjeet (Epistulae) 3.19. == Lähteet == Luokka:Antiikin Rooman kaupungin forumit
Per Andersson (näyttelijä)

Per Johan Andersson (s. 17. marraskuuta 1976 Mölndal) on ruotsalainen näyttelijä, koomikko ja käsikirjoittaja. Hän aloitti näyttelemisen 11-vuotiaana ja perusti myöhemmin Grotesco-nimisen huumoriryhmän. Andersson on esiintynyt muun muassa Parlamentet-paneeliohjelmassa ja Sveriges Televisionin joulukalentereissa sekä tehnyt väliaikanumeroita Melodifestivaleniin. Lisäksi hän on näytellyt teattereissa ja elokuvissa. Vuonna 2016 hän sai Karamelodiktstipendiet-palkinnon. Yksi Göteborgin raitiovaunuista on nimetty Per Anderssonin mukaan. ==Lähteet== ==Aiheesta muualla== Luokka:Ruotsalaiset näyttelijät Luokka:Vuonna 1976 syntyneet Luokka:Elävät henkilöt
Per Andersson

Per Andersson voi tarkoittaa seuraavia henkilöitä: * Per Andersson (s. 1976), ruotsalainen näyttelijä * Per Andersson (1941–2011), suomalainen palkkasoturi
Forum holitorium

Forum holitorium (myös Forum olitorium; ”Vihannestori”) oli forum antiikin Rooman kaupungissa Italiassa. Se oli nimensä mukaisesti kaupungin vihannesmarkkinoiden paikka, ja sijaitsi Forum boariumin pohjoispuolella, itään Velabrumista sen ja Tiber-joen välissä.Varro: De lingua Latina 5.146: ”ubi quid generatim, additum ab eo cognomen ut forum boarium, forum olitorium; hoc erat antiquum macellum ubi olerum copia” (”missä jollakin oli yleisnimitys, siihen lisättiin lisänimi, kuten Forum boarium, Forum olitorium; tämä oli vanha macellum, jossa oli runsaasti vihanneksia.”). == Maantiede ja historia == Forum holitorium oli Campus Martiuksen eteläosaa. Se sijaitsi juuri Serviuksen muurin Porta Carmentaliksen ulkopuolella Regio IX Circus Flaminiuksen alueella. Forumin kaakkois- ja koillisrajat muodostuivat Serviuksen muurista ja Capitolium-kukkulan rinteestä, ja se ulottui luoteeseen nykyisen Piazza Montanaran yli. Lännessä ja lounaassa Forum holitorium ulottui alun perin todennäköisesti Tiberille asti, mutta sen aluetta pienennettiin myöhemmin, kun sen ja joen väliin rakennettiin useita rakennuksia. Näihin lukeutuvat ennen kaikkea forumin länsilaidalla olleet neljä temppeliä, Pietaksen temppeli, Januksen temppeli, Spesin temppeli ja Juno Sospitan temppeli, sekä Marcelluksen teatteri, joka rakennettiin Pietaksen temppelin paikalle. Tämän jälkeen forumin koon arvioidaan olleen noin 125 × 40–50 metriä. Forumin yhdisti Vicus jugariukseen ja Forum boariumiin katu, joka kulki etelään Porta Carmentalikselta. == Rakennukset ja löydökset == Januksen (pohj.), Spesin (etel.) ja Juno Sospitan temppelien (kesk.) jäänteet ovat San Nicola in Carcere -kirkon alla tai osana; kirkko on keskimmäisen temppelin päällä ja sisällyttää kummankin puolen seinäänsä osan viereisen temppelin pylväikköä. Januksen temppeli rakennettiin alun perin vuonna 260 eaa. ja uusittiin vuonna 17 jaa. Se oli tehty peperino-tuffista ja siinä oli joonialaiset pylväät. Spesin temppeli rakennettiin noin vuonna 250 eaa. ja uusittiin myös vuonna 17 jaa. Se oli tehty travertiinista ja siinä oli doorilaiset pylväät. Juno Sospitan temppeli rakennettiin vuonna 197 eaa. ja uusittiin vuonna 90 eaa. Se oli tehty peperino-tuffista ja siinä oli joonialaiset pylväät. Temppelit kaivettiin vuonna 1932. Forumin kaakkoislaidalla oli porttirakennus tai portiikki, joka tunnetaan Forum holitoriumin portiikkina. Se rakennettiin myöhäisellä tasavallan ajalla. Portiikki koostui kahdesta rinnakkaisesta arkadista, joilla oli väliä viisi metriä, ja jotka oli tehty peperinosta ja travertiinista. Rakennuksesta on säilynyt osa. 100-luvulle eaa. tultaessa forum oli päällystetty, ja merkittäviä osia sen travertiinilaattaisesta päällysteestä on löydetty San Nicola in Carcere -kirkon ja entisen Piazza Montanaran poikki noin 90 metrin matkalta kulkevan peperinokivisen muurin välistä. Muuri saattoi merkitä forumin pohjoisrajaa. == Lähteet == == Aiheesta muualla == Luokka:Antiikin Rooman kaupungin forumit Luokka:Campus Martius
Forum piscarium

Forum piscarium (myös Forum piscatorium; lat., ”Kalatori”) oli forum antiikin Rooman kaupungissa Italiassa. Se oli nimensä mukaisesti kaupungin kalamarkkinoiden paikka, ja sijaitsi Forum Romanumin pohjoispuolella Sacra vian ja Argiletumin välissä. Forum piscarium oli olemassa tasavallan ajalla. Se paloi vuonna 210 eaa. ja rakennettiin uudelleen seuraavana vuonna.Livius: Rooman synty 26.27.2. Vuonna 179 eaa. siitä tehtiin osa Fulvius Nobiliorin samalle alueelle rakennuttamaa Macellumia.Livius: Rooman synty 40.51.5; Varro: De lingua Latina 5.146–147. Myöhemmin paikalle rakennettiin keisariforumeita. == Lähteet == Luokka:Antiikin Rooman kaupungin forumit
Pettymys

Pettymys on tunne, joka syntyy kun toivottu tai odotettu asia ei toteudu. Se on yhdistelmä surua, turhautumista ja joskus vihaa, kun odotukset ja todellisuus eivät kohtaa. == Pettymyksen kokeminen == Pettymyksen voimakkuuteen vaikuttavat useat tekijät. Keskeisimpiä ovat toivotun asian tärkeys henkilölle, odotusajan pituus sekä lopputuloksen lopullisuus. Esimerkiksi unelmatyöpaikan menettäminen aiheuttaa tyypillisesti voimakkaamman pettymyksen kuin ravintolan jälkiruoan loppuminen. Samoin pitkään toivotun asian menettäminen koetaan yleensä raskaampana kuin äskettäin syntyneen toiveen kariutuminen. Pettymys voi ilmetä monissa elämäntilanteissa, kuten ihmissuhteissa, työelämässä, harrastuksissa tai arkisissa tilanteissa. Sen käsittelyyn suositellaan usein tunteiden tiedostamista, odotusten sopeuttamista ja myönteisen ajattelun ylläpitämistä. Psyykkisen hyvinvoinnin kannalta on tärkeää, ettei pettymykseen jää liiaksi kiinni, vaan siitä pyritään oppimaan ja jatkamaan eteenpäin. == Katso myös == * Resilienssi – psyykkinen palautumiskyky * Mentalisaatio – kyky ymmärtää omia ja toisten tunteita == Lähteet == Luokka:Tunteet
Forum suarium

Forum suarium (lat., ”Sikatori”) oli forum antiikin Rooman kaupungissa Italiassa. Se oli nimensä mukaisesti kaupungin sikamarkkinoiden paikka. Forum sijaitsi Campus Martiuksen pohjoisosassa. Forum suarium oli olemassa keisariajalla. Se mainitaan kahdessa piirtokirjoituksessa noin vuodelta 200CIL VI 3728 = 31046, 9631. sekä myöhemmissä asiakirjoissa.Notitia urbis Romae, Regio VII; Polemius Silvius: Laterculus 545; Codex Theodosianus XIV 4.4.4; Filostratos Ateenalainen: Heroikos (Heroicus) 283. Forum sijaitsi Campus Martiuksen pohjoisosassa lähellä cohortes urbanaen parakkeja, ja sijoitetaan nykyisen Via di Propagandan tienoille. Sen hallinnoinnista vastasi prefekti tai joku hänen alaisistaan.CIL VI I 156a; Notitia dignitatum, Occidentis IV.10 (lat.) (”Tribunus forii suarii”); Digesta I.12.I.II. == Lähteet == Luokka:Antiikin Rooman kaupungin forumit Luokka:Campus Martius
Kash Patel

Kashyap Pramod Vinod “Kash” Patel (s. 25. helmikuuta 1980 Garden City, Long Island) on yhdysvaltalainen juristi, jonka Donald Trump nimitti FBI:n johtajaksi toiselle kaudelleen Yhdysvaltain presidenttinä.Kash Patel Britannica, viitattu 17.2.2025 Patel syntyi intialaisille maahanmuuttajavanhemmille ja sai hindulaisen kasvatuksen. Hän opiskeli rikosoikeutta ja historiaa Richmondin yliopistosta, josta hän valmistui vuonna 2002. Hän sai oikeustieteellisen oppiarvon Pace Universitysta vuonna 2005. Patel aloitti uransa julkisena asianajajana Floridassa ja työskenteli sitten vuodesta 2013 terrorismirikosten syyttäjänä. Vuonna 2017 hänet palkattiin Devin Nunesin henkilökuntaan. Patel liittyi vuonna 2019 Trumpin kutsusta Yhdysvaltain kansalliseen turvallisuusneuvostoon. Trumpin hävittyä vuoden 2020 presidentinvaalit Joe Bidenille Patel väitti ilman todisteita vaalituloksen johtuneen laajamittaisesta vaalivilpistä. Trump nimitti vaalien jälkeen Patelin siirtymäkauden puolustusministeri Christopher C. Millerin henkilöstöpäälliköksi. Ensimmäisen presidenttikautensa viimeisinä viikkoina Trump harkitsi Patelin nimittämistä FBI:n tai CIA:n varajohtajaksi, mutta hän perääntyi aikomuksistaan vanhempien virkamiesten vastalauseiden johdosta. Patel pysyi läheisissä väleissä Trumpiin ja istui Truth Socialia ylläpitävän Trump Media & Technology Groupin hallituksessa. Patel kirjoitti lapsille suunnatun trilogian, jossa hän itse toimii velhona, joka auttaa sankarillista Kuningas Donaldia vihollisten kukistamisessa. Trilogian osat ovat The Plot Against the King (2022), The Plot Against the King: 2,000 Mules (2022) ja The Plot Against the King 3: The Return of the King (2024). Patel esiintyi usein radion puheohjelmissa ja podcasteissa. Hän puhui usein Trumpin heikentämiseksi toimineiden henkilöiden asettamisesta syytteeseen. Patel kertoi Steve Bannonin podcastissa vuonna 2023 aikovansa jäljittää väitettyyn vaalivilppiin osallistuneet salaliittolaiset hallituksessa ja tiedotusvälineissä. Kirjassa Government Gangsters: The Deep State, the Truth, and the Battle for Our Democracy (2023) Patel julkaisi luettelon kuudestakymmenestä henkilöstä, joiden hän uskoi olevan deep staten edustajia. Luetteloon kuului sekä Trumpin ensimmäisen presidenttikauden että Joe Bidenin presidenttikauden aikaisia virkamiehiä. Tultuaan valituksi toistamiseen presidentiksi vuonna 2024 Trump nimitti Patelin FBI:n johtajaksi. Patel kertoi vuonna 2024 halustaan sulkea FBI:n päämaja ja avata se sitten uudelleen deep state -museona. == Lähteet == Luokka:Yhdysvaltalaiset juristit Luokka:Vuonna 1980 syntyneet Luokka:Elävät henkilöt
Youcat

Youcat on Katolisen kirkon katekismukseen perustuva, vuonna 2011 ilmestynyt nuorille suunnattu katekismus. Katekismus on alkuperältään itävaltalainen. Teos etenee kysymysten ja vastausten muodossa ja sisältää lisäksi runsaasti lainauksia Raamatusta, pyhiltä ja muita kirjoittajilta, kuvia, selityksiä ja piirroksia. Esipuheen on kirjoittanut paavi Benedictus XVI. Suomeksi teos on ilmestynyt vuonna 2017.Katri Tenhunen: Youcat ja ”Youbibel” Fides 3/2016 s. 9Emil Anton: Katolista kristinoppia nuorille ja lapsille: YouCat ja YouCat for Kids Hapatusta.netTimo Marttinen: Youcat – katekismus kissavideoajan nuorille Luterilainen.net ==Suomalainen laitos== *Youcat – Katolisen kirkon katekismus nuorille. Katolinen tiedotuskeskus, 2017. ISBN 978-952-7153-20-8 *YOUCAT for kids - Katolinen katekismus lapsille ja vanhemmille. Katolinen Tiedotuskeskus 2019 ISBN 9789527153413 ==Lähteet== ==Aiheesta muualla== *Youcat - virallinen sivusto *Youcat FAQ - Usein kysytyt kysymykset *Youcat - English Edition - Facebook Luokka:Katekismukset Luokka:Katolisen kirkon usko ja oppi Luokka:Vuoden 2011 kirjat
Sonja Kasurinen

Sonja Kasurinen on suomalainen näyttelijä. Hänet tunnetaan Salatut elämät -televisiosarjasta Nella Tammisen roolista. Hän esiintyi sarjassa vuosina 2014-2018. Hänen jälkeen hahmoa jatkoi näyttelijä Emma Nopanen. Kasurinen on, myös nähty useassa Salatut elämät -sarjan nettisarjassa. Kuten Pahainpäivä ja Kämppä tyhjänä ensimmäisellä ja toisella tuotatokaudella. == Filmografia == Televisiosarjat Vuosi Sarja Rooli 2014-2018 Salatut elämät Nella Tamminen 2018 Kämppä tyhjänä Nella Tamminen 2018 Pahainpäivä Nella Tamminen == Lähteet ==
Mary Anne MacLeod Trump

Mary Anne MacLeod Trump (o.s. MacLeod; 1912 Tong, Isle of Lewis – 2000) oli skotlantilaissyntyinen, vuonna 1942 Yhdysvaltain kansalaisuuden saanut nainen. Hän oli Donald Trumpin äiti.Steven Brocklehurst, Donald Trump's mother: From a Scottish island to New York's elite BBC 20.1.2025, viitattu 18.2.2025 MacLeod Trump oli Malcolm MacLeodin ja tämän vaimon Maryn kymmenestä lapsesta nuorin. Isä pyöritti postitoimistoa ja pientä puotia. MacLeod Trumpin siskot Catherine Reid, Christina Matheson ja Mary Joan Pauley muuttivat Yhdysvaltoihin 1920-luvulla.Martin Hannan, The mysterious Mary Trump: The full untold story of how a young Scotswoman escaped to New York and raised a US presidential candidate The National 21.5.2016, viitattu 18.2.2025 MacLeod Trump itse lähti New Yorkiin ensimmäisen kerran vuonna 1930 Catherine-siskonsa seurassa hakemaan töitä kotiapulaisena. Hän palasi lyhyesti Skotlantiin vuonna 1934, mutta asettui pian pysyvästi New Yorkiin. MacLeod Trump meni tammikuussa 1936 naimisiin Fred Trumpin kanssa. Pariskunnalle syntyi viisi lasta, joista toiseksi nuorin on Donald Trump. MacLeod Trump työskenteli ilmeisesti alun perin lastenhoitajana varakkaassa perheessä New Yorkissa, mutta joutui työttömäksi 1930-luvun lamassa. Hän asui sitten miehensä kanssa vauraalla alueella Queensissa ja harjoitti aktiivisesti hyväntekeväisyyttä. MacLeod Trump sai Yhdysvaltain kansalaisuuden vuonna 1942. Hän teki myöhemminkin elämässään vierailuja skotlantilaiselle synnyinsaarelleen. Hän puhui gaelia. == Lähteet == Luokka:Yhdysvaltalaiset henkilöt Luokka:Donald Trump Luokka:Vuonna 1912 syntyneet Luokka:Vuonna 2000 kuolleet
Somalian kansallistelevisio

Somalian kansallistelevisio (; , lyh. SNTV) on Somalian kansallinen televisioyhtiö. Yhtiö perustettiin alkujaan vuonna 1983 ja sen lähetystoiminta käynnistettiin uudelleen vuonna 2011. SNTV:n kotipaikka on Mogadishu. Suomalainen Viestintä ja kehitys -säätiö on yhteistyössä Somalian kansallistelevision ja Somalian journalistiliiton kanssa kouluttanut somalialaisia televisiotoimittajia Suomessa ja Somaliassa. SNTV:n lähetyksiä välitetään myös viestintäsatelliittien avulla. ==Lähteet== Luokka:Julkisen palvelun mediayhtiöt Luokka:Somalian talous Luokka:Somalialainen kulttuuri
Ainejärjestönauha

Ainejärjestönauha (myös järjestönauha, vuosijuhlanauha , juhlanauha ) on yliopistoissa tietyn ainejärjestön edustajien juhlapuvun yhteydessä käyttämä nauha. Ainejärjestönauhoja pidetään akateemisissa juhlatilaisuuksissa, esim. oman ainejärjestön vuosijuhlissa tai edustettaessa omaa ainejärjestöä muualla. Nauha edustaa paitsi juhlallista tilaisuutta ja siihen liittyvää arvokkuutta, myös keinoa erottautua muista järjestöistä ja vahvistaa järjestön yhteenkuuluvuutta ja omaa järjestöidentiteettiä . Ylioppilaskuntien käytössä olevaa, samantyylistä nauhaa kutsutaan kuntanauhaksi tai ylioppilaskuntanauhaksi. Järjestönauhalla voidaan viitata yläkäsitteenä ylioppilaskunta-, osakunta-, tiedekunta- ja ainejärjestönauhoihin sekä muiden akateemisten järjestöjen nauhoihin. Eri yliopistoilla, ylioppilaskunnilla ja ainejärjestöillä on erilaisia perinteitä ja ohjeita nauhan käyttöön liittyen. Ylioppilaskuntien kuntanauhoja pitävät ylioppilaskunnan hallituksen ja edustajiston jäsenet sekä toimihenkilöt. Ainejärjestöissä ainejärjestönauhan käyttöön ovat tyypillisesti oikeutettu kaikki järjestön jäsenet. Joissakin järjestöissä on omat nauhat hallituslaisille ja jäsenille sekä hallituslaisen nauhan yhteydessä käytettävä hallituspinssi tai -merkki. Ainejärjestönauhan olemassaolo ja käyttäminen on vapaaehtoista eivätkä kaikki ainejärjestöt ole ottaneet nauhaa käyttöönsä. == Ainejärjestönauhan ominaisuudet == Ainejärjestönauhassa on yleensä muutamaa eri väriä eri paksuisina viivoina. Yleensä vahvin väri on ylimpänä nauhassa. Ainejärjestöt päättävät itse nauhansa värin ja sommittelun. Valmista nauhaa myydään yleensä vain ainejärjestön jäsenille, mutta joissain tapauksissa myös muille halukkaille. == Etiketti == Ainejärjestönauhaa pidetään juhlapuvun yhteydessä joko olalta lantiolle tai vasemman rinnan kohdalla ruusukkeeksi taiteltuna. Molempia malleja voidaan käyttää sekä puvun että mekon kanssa. Ruusukkeen käyttö on perinteisesti yhdistetty nimenomaan naistapaiseen juhlapukeutumiseen eli pitkiin iltapukuihin, koska ainejärjestönauha ei saa koskettaa paljasta ihoa eikä pitkä nauha ole siksi sopinut puettavaksi etenkään olkaimettomien mekkojen kanssa. Jotkut ainejärjestöt ohjeistavat kantamaan pitkää ainejärjestönauhaa oikealta olalta puvun kanssa ja vasemmalta olalta mekon kanssa. Useiden ainejärjestö- ja kuntanauhojen käytöstä samanaikaisesti on ylioppilaskunta- ja järjestökohtaisia ohjeita. Järjestön omissa vuosijuhlissa voidaan pitää ylimpänä omaa nauhaa ja sen jälkeen muita nauhoja, kun taas ulkopuolisissa tilaisuuksissa kuntanauha tulee ylimmäksi. Nyrkkisääntönä voi mainita, että päällimäisenä käytetään aina juhlaa isännöivän järjestön nauhaa. Samanaikaisesti puettavien nauhojen määrä on usein rajoitettu kolmeen nauhaan. == Lähteet == === Viitteet === Luokka:Opiskelijakulttuuri
Aleksi Virtanen

Aleksi Virtanen (s. 1994) on suomalainen media-alan yrittäjä ja sisällöntuottaja, joka nousi esiin digitaalisen median ja viraalisisältöjen parissa nuorena. Hänet tunnetaan erityisesti Vivas Media Oy:n perustajana, jonka kautta julkaistut englanninkieliset sisällöt saavuttivat kansainvälistä näkyvyyttä. ==Ura== Aleksi Virtanen perusti yhdessä Leo Sandströmin kanssa Vivas Media Oy:n jo 17-vuotiaana. Yrityksen verkkosivusto Vivas.fi keräsi hetkellisesti yli 8 miljoonaa uniikkia kävijää, mikä toi yritykselle laajaa kansainvälistä huomiota. Myöhemmin Virtanen on toiminut konsultti- ja sijoitusyhtiö Webvoiman kautta, tukien media-alan kehitystä ja kasvua. ==Lähteet== * Kauppalehti, "Miljoonia eri kävijöitä kerännyt Vivas.fi tuli rojahtaen alas ensi vuonna taas ulkomaille", 11.12.2013 * Kauppalehti, "Viraali valloittaa maailman", 20.4.2015 * HS, "Klikkiotsikoiden tekijät osaavat sörkkiä aivojasi – näin se tapahtuu", 23.2.2015 * Groteski Magazine, "Aleksin yritys meni viraaliksi", 21.10.2015 Category:Suomalaiset yrittäjät Luokka:Vuonna 1994 syntyneet
Ditheröinti

Ditheröinti () tarkoittaa tietokonegrafiikassa ja digitaalisessa signaalikäsittelyssä menetelmää, jossa kohinan avulla vähennetään kvantisoinnin aiheuttamaa "palkittumista". Menetelmällä karkeampi tekniikka voi matkia hienojakoisempaan tulokseen pystyvää tekniikkaa. Menetelmällä voi matkia eri värejä sekä varjostusta. Äänenkäsittelyssä ditheröinnillä korvataan pyöristysvirheitä, joita tulee analogisen signaalin muuntamisessa digitaaliseksi. Kohinan lisäämisellä piilotetaan kvantisointivirheitä ja parannetaan koettua äänenlaatua. == Historia == Tekniikkaa kuvasi Lawrence G. Roberts vuonna 1962, mutta termi on syntynyt myöhemmin. == Lähteet == Luokka:Tietokonegrafiikka Luokka:Digitaalinen ääni